Harawira Hone: Obituaries — Sir Paul Reeves ONZ GCMG GCVO QSO 
Harawira Hone: Obituaries — Sir Paul Reeves ONZ GCMG GCVO QSO 
[Volume:675;Page:20603] 
HONE HARAWIRA (Leader—Mana) 
: 
 Tena ra e te Kaiw’akawa. Hoi ano he korero ki te kaiw’akamarama ki te w’akapakeha i taku korero tuatahi he tauparapara mai i te kainga mai i Muriwhenua. No reira:  
Ruia ruia opea opea 
Miria miria tahia tahia 
Kia hemo te kakoakoa 
Kia herea mai i te kawau koroki 
Kia tataki mai i roto i te pukorokoro whaikaro 
He kuaka marangaranga 
Tahi te manu i tau atu ki te tahuna tau atu tau atu tau atu. 
Ko to tatou pihopa kua tau atu ki tena taha e te iwi kua tau atu ki tena taha o te moana. Kua tau atu ki tua o te arai kua tau atu ki roto i a matou o Muriwhenua a kua tau atu ki Te Rerenga Wairua. Kia rukuhia i nga rimurimu kia ngaro atu ki Hawaiki nui Hawaiki roa Hawaiki pamamao. No reira haere a te pihopa haere haere ngaro atu.  
Tautoko kaha ana au i tera o nga poroporoaki a taku whanaunga a Te Ururoa i huaina mai i nga ingoa o ratou kua ngaro atu i mua noa atu i to tatou pihopa i te ra nei. E tika ana kia mihi atu ki to tatou pihopa i te mea ano hoki hara tana tohu rangatira i te tohu o te kaha o te reo o te kaha o tona whawhai engari ko te kaha o tona humarie. He tangata aroha ana ki nga iwi hakoa ko wai hakoa no hea. He tangata aroha ana ki a matou nga tangata hikoi ana runga i te mata o te whenua. He tangata tautoko ana i te kaupapa kia whakakahoretia i nga mahi kaikiri i roto o Aotearoa i nga wahi katoa o te ao. He tangata e tautoka ana i tona iwi ara ko te pani me te rawakore. No reira e tika ana kia mihi atu tatou katoa ki a ia mo ona ahuaranga.  
Hoki mahara atu ki te wa tuatahi i tutaki au ki a ia. Ko te ra i korowaingia te pihopa hei Pihopa mo Tamaki-makau-rau. I tenei ra kua hoki ano ra a ia ki tera o nga wahi i raro i te maru o te whare karakia o te marae o te Tatai Hono i Tamaki-makau-rau no reira e mihi atu ki a ia e hoki mai nei ki roto i a matou o Tamaki mai i aua wa ki tenei wa. No reira e te pihopa takoto mai takoto mai takoto mai. Takoto mai ano ra roto i a ratou kua hoana ke takoto mai ra ki roto i tera o nga whare o te Tatai Hono.  
Me te mihi ano hoki ki taku w’anaunga a Shane Jones e noho ana ki te taumata i tenei wa e w’akarangatira i nga korero mo tenei o nga tino pou o te hahi Mihinare nga tino pou o to tatou whenua o Aotearoa. No reira mihi atu ki te whanaunga e kawe ana i tera o nga kaupapa.  
Hoki mai ano ra ki a tatou e te Whare tatou katoa e mihi ana ki te rangatira o te motu kua ngaro atu i a tatou. Tena koutou tena koutou huri rauna kia ora tatou katoa. 
[ 
Thank you Mr Speaker. I need to advise the interpreter that the first part of my address is an incantation from home from the far north and it goes: 
Scatter scatter move together move together 
Hug the coast run in sweep it 
Let us rejoice 
Tie up the chattering shag 
The rope has been stretched out and fastened 
The godwits have risen and flown 
One has landed upon the beach 
Others follow and land as well. 
Our bishop has landed on that side people on that side of the sea beyond the divide. He has landed amongst us of the far north at the departing place of the spirits at Cape Reinga. There he will plunge into the tide the seaweed and disappear to great Hawaiki long Hawaiki and distant Hawaiki. So farewell o bishop. Depart go forth and be lost from view. 
I strongly endorse the farewell tribute today by my kin Te Ururoa Flavell who mentioned all those who had preceded our bishop. It is appropriate that I pay a tribute to our bishop because he did not stand out for being an outspoken person or a fighter but rather because of his humility. He was one who loved all people regardless of who they were or where they were from. He sympathised with those of us who marched in protest across the land. He supported the cause to rid New Zealand and indeed the world of racism. He supported his people the alienated and the dispossessed. So it is fitting that we acknowledge everything about him.  
I remember the first time I met him; it was the day when he was appointed Bishop of Auckland. He returns today to the Church of the Holy Sepulchre's Tatai Hono Marae in Auckland so I acknowledge his being amongst us in Auckland once again after all that time. To the bishop I say lie there rest there and recline. Rest there once again amongst those who preceded you. Rest in that building on Tatai Hono Marae. 
I acknowledge my relation Shane Jones as well who is back at the top at this moment and adding to the tributes to this great pillar of the Anglican faith and of our country. My acknowledgments go to my relation for what he is doing.  
I come back once again to us in the House to all of us as we pay a tribute to the esteemed one of the nation who is lost from us. So greetings to you greetings to you collectively and greetings to us all. 
] 
Motion agreed to.